Document ID: /roh_data/filtered/fineweb-2-filterrobots_roh.jsonl.gz/58426

Prendai part a la concurrenza da chaschiel d’alp e testai Vossa savida. Nossas bloghistas As han tradì ils ultims mais e las davosas emnas bler davart il tema chaschiel d’alp e co ch’el vegn producì. Pudais anc As regurdar?
Respundai dal 9 fin ils 26 d’october 2020 simplamain a las suandantas trais dumondas. Nus tirain lura la sort tranter tut quels che han respundì correctamain ed il victur survegn in’entira magnucca chaschiel d’alp savurus.
Sco victur gudagnais Vus in’entira magnucca chaschiel d’alp da Vossa regiun preferida. Giudai in toc chaschiel che po pasar fin sis kilos da las suandantas sorts: Berner Alpkäse AOP, L’Etivaz AOP (part d’ina magnucca), chaschiel d’alp da Son Gagl u chaschiel d’alp grischun.
Ils victurs da plaz dus fin diesch dastgan sa legrar d’in kilo chaschiel d’alp da lur regiun preferida. Els pon tscherner tranter las suandantas sorts: Berner Alpkäse AOP, L’Etivaz AOP, chaschiel d’alp da Son Gagl u chaschiel d’alp grischun.
Cundiziuns da participaziun per la concurrenza da chaschiel d’alp
L’ultim termin da participaziun è ils 26 d’october 2020. Participar a la concurrenza pon tut las persunas che abitan en Svizra. Ils collavuraturs da Chaschiel d’alp svizzer® e da l’agentura da reclama participada sco era lur confamigliars na pon betg prender part a la concurrenza. Participaziuns multiplas na vegnan betg acceptadas. Chaschiel d’alp svizzer sa resalva il dretg da stizzar participaziuns abusivas. Ils victurs vegnan eruids cun trair la sort e sut exclusiun dal public. Ils victurs da la concurrenza vegnan infurmads per e-mail, schebain els han gudagnà. La via giudiziala è exclusa. Cun participar a la concurrenza consentis Vus che nus pudain duvrar Vossas datas persunalas per intents da reclama e da marketing. Ils prenums, l’emprim bustab dal num sco era il lieu da domicil dals victurs vegnan publitgads sin la pagina da Facebook e sin il profil dad Instagram da Chaschiel d’alp svizzer. Davart la concurrenza na manain nus nagina correspundenza. I n’è betg pussaivel da retrair il premi en contant. Valaivel è unicamain il dretg svizzer.